અંકલેશ્વર તાલુકાના કરમાલી ગામના યાકુબ પટેલ સાઉથ આફ્રિકાના રૂસ્તમ બર્ગ ખાતે રહે છે. તેઓ પોતાના સમગ્ર પરિવાર સાથે ત્યા રહે છે. તેમનો 28 વર્ષીય પુત્ર અબ્દુલ્લા પટેલ તા. 26મીના રોજ રૂસ્તમ બર્ગથી આઝાદ વિલા ખાતે તેઓના બે મિત્રો સાથે જઈ રહ્યો હતો ત્યારે તેની કારને અકસ્માત નડ્યો હતો. આ અકસ્માતમાં અબ્દુલ્લા યાકુબ પટેલ, મહંમદ સિકંદર અને હાફેઝ હારૃનહારજી નામના ત્રણેય યુવકોના ઘટના સ્થળે મોત નિપજ્યાં હતા. અબ્દુલ્લા પટેલ સાથે કારમાં મુસાફરી કરતા બીજા બે મિત્રો સાઉથ આફ્રિકાના હતા. આ ઘટનાથી કરમાલી, રવિદ્રા, ગામમાં શોકની લાગણી ફેલાઇ જવા પામી હતી.